Author: Bruce

Sciéncias

Los vegetals se reprodusisson de biaisses bravament diferents. Ne podèm far butar en plantant de bulbes o de tuberculs, en realizant de boturas o, sovent, en semenant de granas.
Qu’es la germinacion ?
Quand las condicions necessàrias son reünidas, una grana pòt grelhar (fr : germer) e dona naissença a una planta novèla. Dins cada grana se tròba una planta pichona, la plantula (que sonam tanben grelh o gèrme), enrodat de “sacons” que contenon de resèrvas, los cotiledons (fr : cotylédons). Las rasigas son las primièras que traucan l’envolopa de la grana (lo tegument), seguidas pauc aprèp de la camba (o tija) fuelhada. Son los cotiledons que balhan l’energia necessària, que se passisson (fr : se flétrissent) e desapareisson progressivament.

1. Planta qualquas granas de lentilhas o de mongetas sus de coton e dessenha lor creissença. Pensa a las asagar regularament.

Plantacion (jorn 1)

jorn 4

jorn 7

jorn 14

Quinas son las condicions necessàrias a la germinacion ?
Per grelhar, las granas, que la vida es alentida, an besonh :
– d’aiga ;
– d’una temperatura sufisenta ;
– d’un pauc d’oxigèn.
An sovent besonh d’èsser somesas a un periòde freg e durable abans de poder grelhar (sonam aquel estat lo zèro vegetatiu (fr : dormance hivernale). De còps, quitament se las condicions necessàrias a la germinacion i son, d’unas granas grelharàn pas : son mòrtas.
Pus tard, la planta aurà besonh de lum per créisser.

2. Explica perqué las granas aparegudas en estiu grelhan a la prima seguenta e non pas tre la davalada.
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

3. Colora sus aqueste gèrme de castanhièr las primièras fuèlhas en verd, las rasigas en irange, lo tegument en ròse e raia l’emplaçament dels cotiledons en blau.

v01 – Bruce Demaugé-Bost – http://bdemauge.free.fr